# August Strindberg

### De la Wikipedia, enciclopedia liberă

August Strindberg

August Strindberg (*22 ianuarie 1849 - †14 mai 1912) este un dramaturg suedez. Cu toate că a provenit dintr-o cultură periferică a Europei, teatrul său, prin originalitatea personajelor, a constituit o influenţă importantă în literatura universală a secolului al XX-lea. În prefaţa piesei de teatru "Domnişoara Iulia", Strindberg îşi prezintă sufletele (personajele) ca fiind "conglomerate, făcute din stadii trecute sau prezente ale civilizaţiei, fragmente de umanitate, haine de duminică peticite, toate strânse la un loc, aşa cum este fiinţa umana". Şi spune mai departe Strindberg despre personajele sale, că a oferit posibilitatea "celui slab să repete cuvintele celui puternic" şi lăsând "diferite suflete să accepte sugestii, unul de la celalalt".

De asemenea, Strindberg a fost un pasionat pictor şi fotograf.

## [modifică] Repere biografice

- 22 ianuarie 1849 - Se naşte la Stockholm. Pe tatăl său l-a considerat ca fiind un aristocrat prin naştere şi educaţie, spre deosebire de mama sa, cu o origine socială inferioară. Naşterea sa a fost însoţită şi de falimentul financiar al familiei, în consecinţă primii ani din viaţă au fost plini de lipsuri materiale.
- 1867 - Dupa ce a trecut de la o şcoală la altă, devine student la Upsala. Sărăcia, care l-a determinat să îşi câştige existenţe în slujbe de educator, şi firea sa rebelă, ce nu accepta supunerea în faţa autorităţii, l-au făcut să-şi întrerupă des studiile, astfel că nu a absolvit niciodată. O perioadă de întrerupere a studiilor a fost generată de dorinţa de a deveni actor, tentativă care a eşuat. Din această perioadă, datează şi primele sale două piese, care nu au avut succes, totuşi.
- 1874 - Urmănd câtorva încercări jurnalistice la Stockholm, Strindberg obţine un post de bibliotecar la "Biblioteca regală", ceea ce i-a permis un scurt interludiu de calm, în care şi-a putut construi o reputaţie de cărturar, înaintea întâlnirii cu Siri, soţia baronului Wrangel. După o perioadă iniţială de prietenie triunghiulară, în urma căreia Strindberg şi Siri devin amanţi, baronul obţine divorţul şi ei se pot căsători în anul 1877. Siri îşi poate îndeplini o veche ambiţie de actriţă, iar Strindberg îşi lansează romanul "Camera roşie". Aprecierea sa literară este determinată de fluctuaţiile sentimentale ale relaţiei sale cu Siri.
- 1883 - Situaţia devine pentru cuplu atît de inconfortabilă în Suedia, astfel că decid să locuiască în străinătate, Strindberg abandonându-şi postul de bibliotecar, singura sa sursă regulată de venit. Relaţia lor nu se îmbunătăţeşte în exil si după ani tumultoşi, ei divorţează în anul 1891. Dezastrul personal al dramaturgului a constituit şi vârful creaţiei sale, piesele "Domnişoara Iulia" (suedeză Fröken Julie) şi "Tatăl" (suedeză Fadren) fiind scrise între anii 1887 şi 1888.
- 1893 -Se căsătoreşte cu Frida Uhl, o jurnalistă având jumătate din vârsta sa, pe care o cunoaşte la Berlin, producându-i o impresie puternică. Trecutul se repetă dar într-un mod mai accelerat. După 18 luni de peregrinări are loc separarea. Strindberg îşi petrece din ce în ce mai mult timp cu teoriile sale de alchimist întârziat. Şi-a găsit alinare alături de mama Fredei, care s-a îngrijit de sănătatea sa mentală. Revine la Stockholm şi reincepe să scrie teatru.
- 1901 Se căsătoreşte cu o actriţă norvegiană, Harriet Bosse, care îl acceptă fiind într-o stare de spirit similară celei a Fredei în urmă cu 8 ani. Căsătoria lor nu a avut mai mult succes decât precedentele, separarea producandu-se după 3 ani.
- 14 mai 1912 - Strindberg moare puţin timp dupa ce, cu ocazia aniversării a 63 de ani de viaţă, fusese celebrat peste tot în Suedia.

## [modifică] Texte online

- Project Gutenberg

## [modifică] Referinţe externe

- Muzeu Strindberg (în suedeză)

Adus de la "http://ro.wikipedia.org../../../a/u/g/August_Strindberg_bfc8.html"

Categorii: Naşteri în 1849 | Decese în 1912 | Dramaturgi suedezi | Scriitori suedezi

##### Views

- Articol
- Discuţie
- Versiunea curentă

##### Caută

##### În alte limbi

- Brezhoneg
- Bosanski
- Cymraeg
- Dansk
- Deutsch
- English
- Esperanto
- Español
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- Nederlands
- Norsk (nynorsk)
- Norsk (bokmål)
- Polski
- Português
- Русский
- Slovenčina
- Српски / Srpski
- Svenska